Sevgi hekayəsi

Sevgi hekayəsi () — 1970-ci ildə çəkilmiş Amerika romantik-drama filmi.

Orijinal ssenarisi Erix Seqal tərəfindən yazılmış filmin rejissoru Artur Hiller olub və Ali Makqrou, Rayan O'Nil, Rey Milland və Tommi Li Cons əsas rollarda çəkilib. Frensis Lai filmin unudulmaz mövzu musiqisini bəstələyib və buna görə 1971-ci ildə ən yaxşı orijinal musiqi üçün Akademiya mükafatına layiq görülüb. Bu həm də filmin aldığı yeganə Oskar mükafatıdır. Film daha 6 nominasiya üzrə Oskara namizəd olub.

 Məzmun 
Möhtəşəm və varlı ailədən olan Oliver Barret IV (Rayan Oneal) ailə ənənəsini davam etdirir və özündən əvvəlkilər kimi Harvard Universitetində hüquq təhsili alır. Bir gün o, Radcliffe kollecində musiqi tələbəsi olan fəhlə sinfindən Cennifer Kavalleriyə (Ali Makqrav) aşiq olur. Cütlük evlənməyə qərar verir, lakin Oliverin atası III Oliver Barret (Rey Milland) bu evliliyi istəmir və oğlunun günlük xərcini kəsir və onu mirasından da məhrum edəcəyini bildirir. Oliver üçün atasının maddi dəstəyi olmadan Harvardda oxumaq çox çətindir. Həyata sıfırdan başlamaq məcburiyyətində qalan yeni evlənən cütlük Oliverin məktəb xərclərini qarşılamaq üçün müxtəlif işlərdə işləməyə başlayır. Bu arada uşaq istəsələr də hamilə qala bilməyən Cenniferdə aparılan analizlər nəticəsində leykemiya aşkarlanıb.

 Film heyəti 
Aktyor/aktrisaRoluAli MakqravCennifer KavalleriRayan OnealOliver Barrett IVRay Milland Oliver Barrett IIICon MarleyPhil KavalleriTommi Lii ConsHank SimpsonRussell NypeDean TompsonKatarine Balfour Mrs. BarrettSidney Valker Dr. ŞapeliRobert Modika Dr. AddisonValker DanielsRay Stratton

 Film mükafatları 
Ödülleri:
 Ən yaxşı orijinal musiqi üçün akademiya Mükafatı — Francis Lai
 Qızıl Qlobus mükafatı — "ən yaxşı dramatik film"
 Qızıl Qlobus mükafatı — "ən yaxşı aktrisa" — Ali Makqrav
 Qızıl Qlobus mükafatı "ən yaxşı rejissor" — Arthur Hiller
 Qızıl Qlobus mükafatı "ən yaxşı orijinal musiqi" — Francis Lai
 Qızıl Qlobus mükafatı "ən yaxşı ssenari" — Erix Seqal

Namizədliklər:
 Ən yaxşı film üçün akademiya mükafatı
 Ən yaxşı aktrisa üçün akademiya mükafatı — Ali Makqrav
 Ən yaxşı aktyor üçün akademiya mükafatı — Rayan Oneal
 Ən yaxşı köməkçi aktyor üçün Akademiya Mükafatı — Con Marley
 Ən yaxşı rejissor üçün akademiya mükafatı — Artur Hiller
 Ən yaxşı orijinal ssenari üçün akademiya mükafatı — Erik Seqal
 Qızıl Qlobus mükafatı "ən yaxşı aktyor" — Rayan Oneal]]
 Qızıl Qlobus mükafatı "ən yaxşı köməkçi aktyor" — Con Marley
 Amerika rejissorlar gildiyası "ən yaxşı rejissor" — Artur Hiller
 Amerika rejissorlar gildiyası "orijinal Ssenari" — Erix Seqal
 Grammy mükafatı orijinal soundtrek albomu, orijinal musiqi — Francis Lai

 Film musiqisi 
Filmdə istifadə olunan musiqi parçaları bunlardır:
 Where Do I Begin?
 Klavsen üçün D majorda 3 nömrəli konsert
 Klavsen və fleyta üçün major sonata
 Joy To The World
 Es ist ein Ros entsprungen
 Snow Frolic
 I Love You, Phil
 The Christmas Tree
 Search for Jenny
 Bozo Barrett
 Long Walk Home
 Skating in Central Park

 Film haqqında qeydlər 
 Erix Seqal əvvəlcə filmin ssenarisini yazıb və onu Paramounta satıb. Film çəkilərkən şirkət Seqaldan filmin tanıtımına kömək etmək üçün Sevgililər günündə ilk nümayişi üçün vaxtında bir roman yazmağı xahiş etdi. Filmdən əvvəl işıq üzü görən roman da "best seller" oldu.
 Filmin tanıtım şüarı olan "Sevgi heç vaxt peşman olmamaqdır" cümləsi romantizmin şüarı olaraq dillərdən düşməmişdir. Filmdə cəmi iki dəfə deyilən bu cümlə AFI (Amerika Film İnstitutu) tərəfindən "100 ilin 100 kino şüarı" arasında 13-cü yerdə qərarlaşıb.
 Film 1972-ci ildə ABC-TV-də nümayiş etdiriləndə, kinoteatrda nümayişindən qısa müddət sonra, filmin kinoteatrda nümayişi ilə televiziyada yayımlanması arasındakı vaxt baxımından o dövrdə rekord qırdı.
 Bu film Tommy Li Consun ilk filmidir.
 Filmin təsirli mövzu musiqisi, Frensis Lai tərəfindən yazılmış "Love Story" çox bəyənilib və hətta populyarlıq baxımından filmi üstələyib. Endi Uilyamsdan Şirli Bassiyə, Rey Konniffdən Patrisiya Kaa qədər onlarla sənətçi bu unudulmaz əsəri ifa edib.
 Film kassada böyük uğur qazandıqda 1978-ci ildə davamı olan "Oliverin hekayəsi" çıxdı. Rejissoru Con Korti olan Candice Bergen bu dəfə Rayan Onillə birlikdə rol aldı.
 "Cennifer" adı 1970–1984-cü illər arasında ABŞ-də doğulan körpə qızlara verilən ən məşhur adlar sırasında idi. Bu populyarlıqda filmin böyük təsiri olduğu iddia edilir.

 Ssenariləri əvvəlcə yazılmış, sonra isə romanlar yazılmış digər filmlər 
Film yarandığı gündən ədəbiyyatla sıx əlaqədə olub, bir çox roman və hekayələr filmə uyğunlaşdırılıb. Ancaq bəzi hallarda bunun əksi baş verib və filmlərin ssenarilərindən romanlar yazılıb. Bunlardan bir neçəsi:
 Sirli səyahət (1966)
 Yay günü idi (1971)
 2001: Kosmik Odissey (1968) – ssenari və roman əl-ələ verib və bir-birindən sitat gətirilib.
 Üçüncü adam (1949) – müəllif Qrem Qrin ilk dəfə ssenarini yazıb və növbəti il, 1950-ci ildə ssenariyə ilkin hazırlıq kimi yazdığı qısa romanı kitab şəklində nəşr edib.
 Hökmdarlar (1978) – film məşhurlaşdıqdan sonra iki dəfə, biri İngiltərədə Bernard L. Ross, digəri isə ABŞ-də Ron Qulart tərəfindən romanlaşdırılmışdır.
 Harold və Maude (1971) – Colin Higgins orijinal ssenarisini filmlə eyni il romana çevirib.
 Uçurum (1989) – filmin ssenari müəllifi və rejissoru Ceyms Kemeron olub və həmin il Orson Skott Kart tərəfindən romana çevrilib.

 İstinadlar 

 Xarici keçidlər 

Kateqoriya:Nyu-York haqqında filmlər
Kateqoriya:Paramount Pictures filmləri
Kateqoriya:Ən yaxşı drama filminə görə Qızıl Qlobus mükafatını alan filmlər
Kateqoriya:ABŞ romanlarına əsaslanan filmlər
Kateqoriya:ABŞ-də əlillik haqqında filmlər
Kateqoriya:Boston haqqında filmlər